CELEX: C2006/143/49
Language: et
Date: 2006-06-17 00:00:00
Title: Kohtuasi C-179/06:  5. aprillil 2006  esitatud hagi — Euroopa Ühenduste Komisjon  versus  Itaalia Vabariik

17.6.2006   
            
            
               ET
            
            
               Euroopa Liidu Teataja
            
            
               C 143/26
            
         5. aprillil 2006 esitatud hagi — Euroopa Ühenduste Komisjon 
         versus
       Itaalia Vabariik
   (Kohtuasi C-179/06)
   (2006/C 143/49)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindaja: D. Recchia)
   
      Kostja: Itaalia Vabariik
   Hageja nõuded
   
               —
            
            
               tuvastada, et kuna Altamura kommuun ja Apuulia maakond on kiitnud heaks üldplaneeringu 2000. aasta detsembrist kehtima hakanud muudatuse, mis näeb ette mitmeid tööstusehitustegevusi, mis võivad avaldada olulist mõju IT 9120007 Murgia Alta erikaitsealale ja ühenduse tähtsusega alale, ilma eelnevalt hindamata neile aladele või vähemalt ZPSile avalduvaid tagajärgi, siis on Itaalia Vabariik rikkunud direktiivi 92/43/EMÜ (1) artikli 6 lõikest 3 koostoimes artikliga 7 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Üldplaneeringu muutmisel, mis puudutab IT 9120007 Murgia Alta erikaitsealal ja ühenduse tähtsusega alal asuvaid ehitisi, ei teostatud asjakohaselt nimetatud aladele avalduvate tagajärgede hinnangut, mida näeb ette direktiivi 92/43/EMÜ artikli 6 lõige 3.
   Altamura kommuuni ja kõnealuse maakonnanõukogu otsused, millega kiideti asjaomase üldplaneeringu muudatused heaks, võeti vastu ühenduse eelnimetatud õigusnorme rikkudes selles osas, et kuigi nimetatud muudatus tõenäoliselt võis avaldada IT 9120007 Murgia Alta erikaitsealale ja ühenduse tähtsusega alale olulist mõju, ei teostatud selle tagajärgede hinnangut.
   Põhjus, miks seda hinnangut ei teostatud, on selges vastuolus ühenduse õigusnormidega. Põhjuseks toodi asjaolu, et asjaomaste tööde ulatus ei ületanud direktiivide 85/337/EMÜ (muudetud kujul) (2) ja 92/43/EMÜ ülevõtmiseks vastu võetud siseriiklikes õigusnormides seatud künnist. Siiski näeb direktiivi 92/43/EMÜ artikli 6 lõige 3 ette kohustuse viia läbi “iga kava või projekti”, mis tõenäoliselt avaldab alale olulist mõju, tagajärgede hinnang, ning ei piira selle kohustuse kohalduvust projektidele, mille mõõtmed ületavad eelnevalt määratletud künniseid.
   
      (1)  EÜT L 206, lk 7; EKL eriväljaanne 15/02, lk 102.
   
      (2)  EÜT L 175, lk 40; EKL eriväljaanne 15/01, lk 248.